《廉都事海道失风，自耽罗至浙右，还闽省》
元代·张昱

指南针下失风帆，雪浪连天不见山。惟尔不怀和氏璧，彼苍竟见大夫环！

皇天未厌生戎马，国步何能断阻难？此去驿程三百里，海棠花底度闽关。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。